དབུ་ཆོས་འཕེལ་ཚེ་རིང་གིས་ད་དུང་ཨར་ལས་འཛུགས་སྐྲུན་ལས་གྲྭ་ཞིག་འགན་གཙང་ལེན་རྒྱུ་བྱུང་ན་སྙམ་པའི་སྐབས་ཏེ།སྤྱི་ལོ་ལོའི་ལོ་སྟོད་དུ་གོང་རིམ་སྲིད་གཞུང་ནས་སྐྱིད་གྲོང་གྲོང་རྡལ་གསར་སྐྲུན་བྱ་རྒྱུའི་ལས་གྲྭ་ཞིག་ཁོང་ལ་འགན་བཀུར།སྐྱིད་གྲོང་གྲོང་རྡལ་ནི་བོད་དང་བལ་ཡུལ་ས་མཚམས་ཀྱི་ཚོང་འབྲེལ་བྱེད་སའི་གྲོང་རྡལ་ཞིག་ཡིན་ལ།གནའ་སྔ་མོ་ནས་བོད་དང་བལ་ཡུལ།དེ་བཞིན་ཨེ་ཤེ་ཡ་ལྷོ་ཕྱོགས་ཀྱི་ཚོང་འབྲེལ་བགྲོད་ལམ་གལ་ཆེན་ཞིག་ཀྱང་ཡིན་པས།དེ་གའི་གྲོང་རྡལ་འཛུགས་སྐྲུན་ལེགས་པོ་ཞིག་བྱ་རྒྱུའི་བླང་བྱ་གཞན་ལས་མཐོ་བ་ཡོད་སྟབས།ཁོང་ལ་དགའ་ཚོར་དང་སེམས་ཁྲལ་གཉིས་དུས་ཅིག་ཅར་དུ་བྱུང་མྱོང་སྟེ།དགའ་ཚོར་ཡོང་དོན་ནི་ཨར་ལས་ཀྱི་རྒྱུ་ཆ་ཆ་ཚང་གཞུང་ནས་འགན་ལེན་བྱས་པས་མ་ཚད།ད་དུང་ཁོང་ལ་འཛུགས་སྐྲུན་ལས་མིའི་འགྲོ་གྲོན་སྒོར་ཁྲི་ཚོ་ཁེར་གཙང་དུ་སྤྲད་པས་ཡིན་པ་དང་།སེམས་ཁྲལ་ཡོང་དོན་ནི་དེང་རབས་ཨར་ལས་ཀྱི་ཉམས་མྱོང་དེ་ཙམ་མེད་པའི་ཞིང་པའི་ཨར་ལས་རུ་ཁག་ཅིག་གིས་གོང་རིམ་གྱི་ཨར་ལས་བླང་བྱ་སྒྲུབ་ཐུབ་ཨེ་ཡོང་ངམ་སྙམ་པ་དེའོ།